CELEX: 52011PC0732
Language: fi
Date: 2011-11-11
Title: Ehdotus NEUVOSTON PÄÄTÖS Maailman kauppajärjestön asiaankuuluvassa elimessä vahvistettavasta Euroopan unionin kannasta Samoan liittymisestä Maailman kauppajärjestöön

|

52011PC0732

/* KOM/2011/0732 lopullinen - 2011/0331 (NLE) */  Ehdotus NEUVOSTON PÄÄTÖS Maailman kauppajärjestön asiaankuuluvassa elimessä vahvistettavasta Euroopan unionin kannasta Samoan liittymisestä Maailman kauppajärjestöön  

	PERUSTELUT1. EHDOTUKSEN TAUSTAYhteenveto Samoan WTO-jäsenyyttä koskevista ehdoistaI JOHDANTOMaailman kauppajärjestön (WTO) jäsenten ja Samoan väliset neuvottelut Samoan jäsenyyttä koskevista ehdoista ovat loppuvaiheessaan. Tätä edelsivät 13 vuotta kestäneet neuvottelut, jotka aloitettiin Samoan jätettyä WTO:n jäsenyyshakemuksen vuonna 1998. Samoan liittymishakemus on tutkittu WTO:n yleisneuvoston 10. joulukuuta 2002 tekemässä päätöksessä esitettyjen, vähiten kehittyneiden maiden jäseneksi liittymistä koskevien suuntaviivojen mukaisesti. Ennen kuin EU voi virallisesti tukea Samoan jäsenyyttä, on nyt annettava neuvoston päätös, jolla hyväksytään Samoan WTO:hon liittymisen ehdot.Seuraavassa esitetään lyhyt kuvaus liittymisehdoista.II LYHYT KUVAUS SAMOAN WTO-JÄSENYYTTÄ KOSKEVISTA EHDOISTA ALOITTAINSamoan keskimääräinen lopullinen sidottu tulli on 21 prosenttia.Keskimääräinen lopullinen sidottu tulli vaihtelee eri teollisuusaloilla. Alimpia keskimääräisiä tulleja sovelletaan lääkkeisiin (13,5 prosenttia) ja kemikaaleihin (16 prosenttia) ja korkeimpia keskimääräisiä tulleja jalkineisiin ja leluihin (30 prosenttia).Samoan tavaraluetteloon sisältyvistä 5 315 tariffinimikkeestä vain 23:n tullia ei muuteta lopullisen sidotun tullin tasolle liittymisajankohtaan mennessä, joten niihin sovelletaan täytäntöönpanoaikaa. Täytäntöönpanoaika 16 teollisuuden tariffinimikkeen osalta kestää vuoteen 2017 saakka (kuulalaakerit, navigointilaitteet, polkupyörät) ja 7 maatalouden tariffinimikkeen osalta vuoteen 2022 saakka (vehnä, ohra, purukumi).Nämä tullien keskimääräiset tasot ovat varsin kohtuullisia, kun otetaan huomioon Samoan kuuluminen vähiten kehittyneiden maiden joukkoon, sen talouden pienuus ja haavoittuvuus sekä se, että on kyse saaresta. Vähiten kehittyneitä maita koskevana EU:n käytäntönä on aiemmin ollut hyväksyä vastaavankokoisten talouksien osalta tällaiset tullien tasot kohtuullisina. Samoa osallistuu parhaillaan neuvotteluihin kattavasta talouskumppanuussopimuksesta osana AKT-maiden Tyynenmeren ryhmää.Teollisuustuotteet-  Muiden kuin maataloustuotteiden keskimääräinen lopullinen sidottu tulli on 22,3 prosenttia.-  Useimmilla teollisuudenaloilla sovelletaan alle 25 prosentin keskimääräistä sidottua tullia, mutta joidenkin osalta tulli on korkeampi, 30 prosenttia.-  Korkeimpia tulleja sovelletaan jalkineisiin ja leluihin (lopulliset sidotut tullit 30 prosenttia).-  Lääkkeisiin sovelletaan alimpia keskimääräisiä sidottuja tulleja (13,5 prosenttia), ja kemiantuotteisiin suhteellisen alhaisia keskimääräisiä sidottuja tulleja (16 prosenttia).Maataloustuotteet-  Maataloustuotteille on asetettu keskimäärin 19,6 prosentin lopullinen sidottu tulli.-  Maataloustuotteissa korkeimpia tulleja sovelletaan suklaaseen, kahviin, tupakkaan ja lemmikkieläinten ruokiin (35 prosenttia) sekä tuoreisiin vihanneksiin ja kalaan (65 prosenttia). Viljakasveihin, kuten vehnään, ohraan ja riisiin, sovellettavat sidotut tullit ovat 10–15 prosenttia.PalvelutSamoan luettelo erityisistä palvelusitoumuksista on erittäin tyydyttävä, kun otetaan huomioon maan kuuluminen vähiten kehittyneiden maiden joukkoon. Samoa tekee markkinoille pääsyä ja kansallista kohtelua koskevia sitoumuksia useilla palvelusektoreilla, joihin kuuluvat asiantuntija-, tietokone- ja muut liike-elämän palvelut, viestintäpalvelut (kuriiripalvelut ja televiestintä), rakennusalan palvelut, yksityiset koulutuspalvelut sekä ympäristö-, rahoitus- (vakuutukset ja pankkitoiminta) ja matkailualan palvelut.Pöytäkirjaan sisältyvät sitoumuksetJäsenyysvalmistelujen lopullisessa monenkeskisessä vaiheessa WTO:n jäsenet pyrkivät yhdessä varmistamaan kaupankäyntiin liittyvien Samoan lakien ja instituutioiden periaatteellisen yhteensopivuuden WTO:n sääntöjen ja sopimusten kanssa sisällyttämällä ne liittymisestä tehtyyn pöytäkirjaan ja työryhmän raporttiin. Seuraavat kohdat ovat erityisen merkittäviä EU:n kannalta:KaupankäyntioikeudetSamoa on vahvistanut, että sen lait ja määräykset, jotka liittyvät oikeuteen käydä tavarakauppaa, sekä kaikki tällaisista oikeuksista perittävät maksut ja verot ovat kokonaisuudessaan sen WTO-velvoitteiden mukaisia liittymispäivästä alkaen. Etenkin muutetaan alkoholia koskevaa Samoan tuontilisenssijärjestelmää, jossa oikeus maahantuontiin ja oikeus jakeluun on liitetty yhteen. Käyttöön otetaan väliaikainen lisenssi, jonka haltija saa maahantuoda ja myydä alkoholijuomia väliaikaisesti, ja maahantuontioikeus ja jakeluoikeus irrotetaan toisistaan.Ulkomaiset investoinnitSamoa tarkistaa ulkomaisia investointeja koskevan lakinsa. Samoa vahvisti, että se noudattaa liittymispäivästä alkaen WTO:n vaatimuksia sekä sitoumuksiaan, jotka on vahvistettu Samoan luettelossa erityisistä palvelusitoumuksista. Tämä koskee erityisesti ulkomaisia investointeja koskevalla lailla säänneltyjen varatun ja rajoitetun taloudellisen toiminnan luettelojen hallinnointia.Tullausarvon määrittäminenTullausarvon määrittämistä koskeva Samoan lainsäädäntö ja järjestelmä saatetaan liittymispäivään mennessä yhdenmukaiseksi tullausarvon määrittämistä koskevien WTO-sopimusten kanssa.Alat, joille on pyydetty siirtymäkauttaTuontiin sovellettavat sisäiset verot: Samoan on saatettava tuotujen ja kotimaisten perustuotteiden verokohtelu WTO-säännösten mukaiseksi (eli muutettava tavaroita ja palveluja koskevaa arvonlisäverolakiaan siltä osin kuin on kyse nykyisin kyseisestä verosta myönnettävästä vapautuksesta alkutuottajille, jotka kaikki ovat pieniä tuottajia, jotka myyvät tuotteitaan paikallisilla markkinoilla) kolmen vuoden kuluessa liittymisestä. Kyseisen ajanjakson päättyessä Samoa raportoi WTO:n yleisneuvostolle kyseisen verovapautuksen muuttamisesta tai poistamisesta. Siirtymäkautta käytetään tarkoituksenmukaisimman lainsäädäntöuudistuksen laatimiseen, kun otetaan huomioon Samoan kotimainen maatalousala, arvonlisäverolain hallinnoinnista vastaavan ministeriön hallinnolliset rajoitteet sekä uudistukseen liittyvät poliittisesti arkaluontoiset kysymykset.Teollis- ja tekijänoikeudet: Samoa säätää liittymispäivään mennessä lait, joilla saatetaan sen teollis- ja tekijänoikeuksiin liittyvä järjestelmä TRIPS-sopimuksen mukaiseksi. Tämä lainsäädäntö pannaan kokonaisuudessaan täytäntöön heinäkuuhun 2013 mennessä.III SUOSITUSToimittaessaan Samoan WTO:hon liittymistä koskevat ehdot neuvostolle hyväksyttäviksi komissio katsoo, että ehtoihin sisältyy tasapainoinen ja samalla kunnianhimoinen markkinoiden avaamiseen liittyvien sitoumusten kokonaisuus, joka hyödyttää merkittävästi sekä Samoaa että sen kauppakumppaneita WTO:ssa.2011/0331 (NLE)EhdotusNEUVOSTON PÄÄTÖSMaailman kauppajärjestön asiaankuuluvassa elimessä vahvistettavasta Euroopan unionin kannasta Samoan liittymisestä Maailman kauppajärjestöönEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 91 artiklan, 100 artiklan 2 kohdan ja 207 artiklan 4 kohdan ensimmäisen alakohdan yhdessä 218 artiklan 9 kohdan kanssa,ottaa huomioon Euroopan komission ehdotuksensekä katsoo seuraavaa:(1) Samoan hallitus esitti 15 päivänä huhtikuuta 1998 Maailman kauppajärjestön (WTO) perustamisesta tehdyn sopimuksen XII artiklan mukaisesti kyseiseen sopimukseen liittymistä koskevan hakemuksen.(2) Samoan liittymistä käsittelevä työryhmä perustettiin 15 päivänä heinäkuuta 1998, jotta voitaisiin sopia liittymisehdoista, jotka sekä Samoa että kaikki WTO:n jäsenet voisivat hyväksyä.(3) Komissio on neuvotellut unionin puolesta kattavan kokonaisuuden Samoan antamia, markkinoiden avaamiseen liittyviä sitoumuksia, jotka ovat unionin pyyntöjen sekä Samoan kehitystason mukaisia.(4) Kyseiset sitoumukset on nyt sisällytetty Samoan liittymisestä WTO:hon tehtyyn pöytäkirjaan.(5) Liittymisellä WTO:hon odotetaan olevan myönteinen ja kestävä vaikutus Samoan talousuudistukseen ja kestävään kehitykseen.(6) Liittymisestä tehty pöytäkirja olisi tämän vuoksi hyväksyttävä.(7) WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.(8) Sen vuoksi on tarpeen vahvistaa WTO:n asiaankuuluvassa elimessä, eli joko WTO:n ministerikokouksessa tai yleisneuvostossa, esitettävä unionin kanta,ON HYVÄKSYNYT TÄMÄN PÄÄTÖKSEN:Ainoa artikla1. WTO:n asiaankuuluvassa elimessä esitettävänä Euroopan unionin kantana on, että Samoan liittyminen WTO:hon hyväksytään.2. Tämä päätös tulee voimaan päivänä, jona se hyväksytään.Tehty […].Neuvoston puolestaPuheenjohtaja